Γυναίκες γεωργοί, γνώση, δίκτυα και κοινωνική καινοτομία: η περίπτωση των “women in olive oil Greece”
Creators: name: Θεοδοσιάδου, Παρασκευή Επαμεινώνδα
Publisher: name: Aristotle University of Thessaloniki
Year: 2022
Subjects: Κοινωνική καινοτομία
Κοινωνικά δίκτυα
Ενδυνάμωση γυναικών
Social innovation
Social networks
Women empowerment

description: Σύμφωνα με την βιβλιογραφία, οι περισσότερες γυναίκες αγρότισσες λαμβάνουν περιορισμένη γνώση σχετικά με τις σύγχρονες γεωργικές τεχνικές, με τους οικονομικούς πόρους που είναι συχνά διαθέσιμοι σε αυτές μέσω των συζύγων τους ή άλλων αρσενικών μελών της οικογένειας τους. Έτσι φαίνεται πολλές φορές οι αγρότισσες να βασίζονται στα δίκτυα επικοινωνίας και στις κοινωνικές σχέσεις για την παράκαμψη των φραγμών που αντιμετωπίζουν κατά τη πρόσβαση τους στους υλικούς και άυλους πόρους στο πλαίσιο της αγροτικής ζωής. Περίοδοι κρίσεων ή γενικότερα έντονων στρεσογόνων για την κοινωνία και την οικονομία συνθηκών, όπως και η πανδημία, μπορούν να φέρουν στην επιφάνεια πολλά παραδείγματα στα οποία επιχειρήσεις και κοινότητες αγροτικών περιοχών ανέπτυξαν και χρησιμοποίησαν καινοτομίες προκειμένου να προσαρμοστούν και να συνεχίσουν να είναι βιώσιμες. Ειδικότερα διαπιστώνεται όλο και περισσότερο τα τελευταία χρόνια ότι οι γυναίκες γεωργοί αναπτύσσουν μια σειρά κοινωνικών καινοτομιών στο πλαίσιο της παραπάνω προσπάθειας μετασχηματισμού του ρόλου τους στη γεωργία και στην αγροτική οικονομία. Σύμφωνα με τον ορισμό της, η κοινωνική καινοτομία αναφέρεται στη διαμόρφωση κοινωνικών πρακτικών, που προκύπτουν ως απάντηση στις κοινωνικές προκλήσεις. Μέσω των κοινωνικών καινοτομιών λοιπόν επιδιώκονται η κοινωνική ευημερία και κοινωνική ενδυνάμωση των γυναικών της υπαίθρου. Η περίπτωση που διερευνήθηκε μέσα από την παρούσα έρευνα είναι η νεοσύστατη ομάδα γυναικών (μη κερδοσκοπική οργάνωση), με την επωνυμία Women in Olive Oil Greece η οποία δημιουργήθηκε το 2020 υπό συνθήκες lockdown με κοινό στοιχείο όλων των γυναικών την ενασχόληση με το ελαιόλαδο και την ελαιοκαλλιέργεια. Οι WIOO είναι ένα παράδειγμα κοινωνικής καινοτομίας και αποτελεί ένα πλαίσιο για μια συμμαχία γυναικών με πολιτιστικό και πνευματικό πλούτο γνώσεων και εμπειρίας απαριθμώντας γυναίκες σε ποικίλα επαγγέλματα με κεντρικό στοιχείο πάντα τη φύση της γυναίκας. Στην προσπάθεια να διερευνηθεί ο τρόπος δημιουργίας, οργάνωσης και λειτουργίας τους πραγματοποιηθήκαν εις βάθος διαδικτυακές συνεντεύξεις με δέκα γυναίκες μέλη. Προκειμένου να απαντηθούν τα ερευνητικά ερωτήματα αξιοποιήθηκε η μεθοδολογία της Ανάλυσης Περιεχομένου και της Ανάλυσης Λόγου. Μελετώντας την κάθε μία γυναίκα ξεχωριστά αλλά και συνολικά τη μελέτη περίπτωσης εντοπίστηκαν τα κοινά χαρακτηριστικά και οι διαφορές τους, μέσα από τα οποία αναδείχθηκαν τα προβλήματα που αντιμετωπίζουν και η θέση τους στην κοινωνία ως γυναίκες γεωργοί. Με την αξιοποίηση των ψηφιακών μέσων οι γυναίκες της ομάδας καλύπτουν ανάγκες τους και επιτυγχάνουν σε μεγαλύτερο η μικρότερο βαθμό την ενδυνάμωσή τους
description: Based on a review of the literature, the majority of women farmer has limited knowledge of modern agricultural techniques, with the financial resources often available to them through their husbands or other male family members. Thus, many female farmers in order to overcome the difficulties of accessing material and immaterial resources in the context of rural life, rely on communication networks and social relations. Periods of crisis or more generally intense stressful conditions for society and the economy, such as a pandemic, can bring to light many examples in which businesses and communities in rural areas have developed and used innovations in order to adapt and remain viable. Especially, in recent years, more and more women farmers are developing a series of social innovations in the context of their effort to transform their role in agriculture and the rural economy. According to its definition, social innovation refers to the formation of social practices, which arise in response to social challenges. Through social innovations, the social welfare and social empowerment of rural women are pursued. In this case study we examine a newly-formed group of women (non-profit organization), with the brand name “Women in Olive Oil Greece” (WIOO) which was established in 2020 under lockdown conditions. All the women participate in olive cultivation and production of olive oil. The WIOO is an example of social innovation and is an alliance of women with a cultural and intellectual wealth of knowledge and experience. Online interviews were conducted with ten female members in an attempt to analyze the way the WIOO was created, organized and operates. In order to answer this study’s questions Content Analysis and Discourse Analysis was used. By studying each woman separately and also the case study as a whole, their common characteristics and differences were identified, through which were highlighted the problems they face and their position in society as female farmers. By utilizing digital media, the women of the group meet their needs and achieve their empowerment to a greater or lesser extent